Legal Document

Category: 964

Text:
4. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 593 της 8/17 Σεπτ. 1969 (ΦΕΚ Α΄ 186)  (Διόρθ. Ημαρτ. ΦΕΚ Α΄ 200 της 11 Οκτ. 1969).  Περί τροποποιήσεως και συμπληρώσεως διατάξεων «περί Σχολής Ικάρων και του παρ΄ αυτή διδακτικού προσωπικού». Έχοντες υπ΄ όψιν: α)Το άρθρ. 13 του Ν.Δ. 4186/1961 «περί τροποποιήσεως και συμπληρώσεως της περί Στρατιωτικής Σχολής Ευελπίδων Νομοθεσίας κλπ» ως συνεπληρώθη δια του άρθρ. 4 του Ν.Δ. 4439/1964. β)Το άρθρ. 11 του Ν.Δ. 4352/1964 «περί διατάξεων αφορωσών τους Δημοσίους Υπαλλήλους κλπ.». γ)Την δια της υπ΄ αριθ. 1299/EKG/Ε.1328/ 3.4.1968 αναφοράς της 31 ΔΑΕ υποβληθείσαν πρότασιν ταύτης. δ)Γνωμοδότησιν του Ανωτάτου Αεροπορικού Συμβουλίου (ΑΑΣ) (πρακτικόν υπ΄ αριθ. 290/19.6.1968). ε)Την υπ΄ αριθ. 607/20.11.1968 γνωμοδότησιν του Ανωτάτου Συμβουλίου Δημοσίων Υπηρεσιών. ζ)Την υπ΄ αριθ. 212/1969 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Διδακτικόν Προσωπικόν, Άρθρ.1.-1.Το διδακτικόν προσωπικόν της Σχολής Ικάρων, αποτελείται: α)Εξ αξιωματικών εν ενεργεία. β)Εξ αξιωματικών εν αποστρατεία. γ)Εκ τακτικού πολιτικού προσωπικού, ως ακολούθως: 1)Τακτικών Καθηγητών.      (Αντί για τη σελ. 294,19(δ) Σελ. 294,19(ε) Τεύχος 1145-Σελ. 65 38.Γ.β.3-4 Σχολή Ικάρων   338 2)Υφηγητών. 3)Επιμελητών. 4)Καθηγητών Ξένων Γλωσσών και Φυσικής Αγωγής. (5)Διδασκάλων). Το μέσα σε ( ) στοιχ. 5 διαγράφτηκε από το άρθρ. 1 Π.Δ. 769/1981 (ΦΕΚ Α΄ 200), (κατωτ. αριθ. 10). δ)Εκ προσωπικού επί συμβάσει ιδιωτικού δικαίου, προς κάλυψιν εκτάκτων αναγκών και δι΄ ωρισμένον χρόνον, μεταξύ του οποίου περιλαμβάνονται και αξιωματικοί εν αποστρατεία, τηρουμένης της διατάξεως της παρ. 3 του άρθρ. 124 του Συντάγματος. 2.Οι εν ενεργεία αξιωματικοί, τοποθετημένοι ή μη εν τη Σχολή και διδάσκοντες εν αυτή, αμείβονται δι΄ ωριαίας αποζημιώσεως κατά τας κειμένας διατάξεις. 3.Οι τακτικοί Καθηγηταί, είναι Μόνιμοι Δημόσιοι Υπάλληλοι, ισότιμοι προς Καθηγητάς Ανωτάτων Εκπαιδευτικών Ιδρυμάτων. 4.Το λοιπόν διδακτικόν προσωπικόν της Σ.Ι., είναι μόνιμον ή επί συμβάσει. Το επί συμβάσει ιδιωτικόν προσωπικόν, προσλαμβάνεται δια περίοδον από ενός μέχρι τριών ετών, της συμβάσεως δυναμένης ν΄ ανανεούται και αμείβεται δια μηνιαίας ή ωριαίας αποζημιώσεως, της αποζημιώσεως καθοριζομένης βάσει των κειμένων διατάξεων, δια κοινής αποφάσεως των Υπουργών Εθνικής Αμύνης και Οικονομικών. Τακτικαί έδραι και θέσεις διδακτικού  προσωπικού και παρασκευαστών Άρθρ.2.-«Ι.Αι έδραι Τακτικών Καθηγητών και αι θέσεις Υφηγητών παρά τη Σχολή Ικάρων ορίζονται: Τακτικοί Καθηγηταί 19 Έδραι Τακτικών Καθηγητών, εξ ων: Μία Έδρα Ελληνικής Φιλολογίας. 2 Έδραι Ανωτέρων Μαθηματικών. Μία Έδρα Θεωρητικής Μηχανικής και Εφηρμοσμένων Μαθηματικών. Μία Έδρα Εφηρμοσμένης Μηχανικής-Αντοχής Υλικών. Μία Έδρα Φυσικής. Μία Έδρα Αεροδυναμικής. Μία Έδρα Υπολογισμού Κατασκευής Αεροσκαφών. Μία Έδρα Ηλεκτρονικών (Ως Έδρα «Ηλεκτρονικών» μετονομάζεται η υφισταμένη Έδρα «Ηλεκτροτεχνίας-Ηλεκτρονικών»).     Σελ. 294,20(ε) Τεύχος 1145-Σελ. 66 Μία Έδρα Χημείας. Μία Έδρα Προωθητικών Συστημάτων - Υπολογισμού και Κατασκευής Κινητήρων. Μία Έδρα Θεωρίας και Ελέγχου Συστημάτων. Μία Έδρα Τηλεπικοινωνιών. Μία Έδρα Ηλεκτροτεχνίας. Μία Έδρα Ηλεκτρονικών Υπολογιστών και Επεξεργασίας Στοιχείων. Μία Έδρα Στατιστικής-Επιχειρησιακής Ερεύνης. Μία Έδρα Στατικής-Ωπλισμένου Σκυροδέματος. Μία Έδρα Μηχανολογίας. Μία Έδρα Ατομικής και Πυρινικής Φυσικής Ηλεκτρολογίας. (Η θέσις αύτη είναι προσωρινή βάσει των διατάξεων του Ν.Δ. 76/1974 καταργουμένη άμα της καθ΄ οιονδήποτε τρόπον αποχωρήσεως εκ της υπηρεσίας του υπηρετούντος σήμερον Καθηγητού). Υφηγηταί 3 θέσεις Υφηγητών επί βαθμοίς 5ω έως 1ω, εξ ων: Μία θέσις Ελληνικής Φιλολογίας. Μία θέσις Ανωτέρων Μαθηματικών. Μία θέσις Χημείας (Η θέσις αύτη είναι προσωρινή καταργουμένη άμα της καθ΄ οιονδήποτε τρόπον αποχωρήσεως εκ της υπηρεσίας του υπηρετούντος σήμερον υφηγητού). 2.Αι θέσεις Επιμελητών Καθηγητών Ξένων Γλωσσών και Καθηγητών Φυσικής Αγωγής παρά τη Σχολή Ικάρων ορίζονται: Κλάδος ΑΤΙ-Επιμελητών. 26 θέσεις επί βαθμοίς 6ω έως 2ω, εξ ων: 3ω-2ω 9 6ω-4ω 17 Αι ανωτέρα θέσεις κατανέμονται ως ακολούθως: Μία θέσις Φυσικής. (Ως θέσις «Φυσικής» μετονομάζεται η υφισταμένη θέσις «Φυσικής-Χημείας»). 2 θέσεις Ηλεκτρονικών (Η υφισταμένη θέσις Ηλεκτροτεχνίας Ηλεκτρονικών) μετονομάζεται «Ηλεκτρονικών» και καλύπτει την μίαν εκ των δύο θέσεων). 4 θέσεις Αεροδυναμικής. Μία θέσις Πολιτικών Επιστημών Κοινωνιολογίας. Μία θέσις Χημείας. Μία θέσις Ανωτέρων Μαθηματικών Α΄. Μία θέσις Ανωτέρων Μαθηματικών Β΄. Μία θέσις Θεωρητικής Μηχανικής και Εφηρμοσμένων Μαθηματικών.        Σχολή Ικάρων 38.Γ.β.4   339 2 θέσεις Προωθητικών Συστημάτων - Υπολογισμού και Κατασκευής Κινητήρων. Μία θέσις Θεωρίας και Ελέγχου Συστημάτων. Μία θέσις Ηλεκτρονικών Υπολογιστών και Επεξεργασίας Στοιχείων. Μία θέσις Στατιστικής Επιχειρησιακής Ερεύνης. 2 θέσεις Υπολογισμού και Κατασκευής Αεροσκαφών. Μία θέσις Στατικής-Ωπλισμένου Σκυροδέματος. Μία θέσις Τηλεπικοινωνιών. Μία θέσις Εφηρμοσμένης Μηχανικής Αντοχής Υλικών. 3 θέσεις Μηχανολογίας. Μία θέσις Ηλεκτροτεχνίας. Κλάδος ΑΤ2-Καθηγητών Ξένων Γλωσσών. 8 θέσεις, εξ ων: Μία θέσις επί βαθμοίς 3ω-2ω 2 θέσεις επί βαθμοίς 5ω-4ω 5 θέσεις επί βαθμοίς 7ω-6ω. Κλάδος ΑΡ3-Καθηγητών Φυσικής Αγωγής. 7 θέσεις επί βαθμοίς 7ω έως 2ω, εξ ων: Μία θέσις επί βαθμοίς 3ω-2ω Μία θέσις   «     «        5ω-4ω 5 θέσεις      «    «         7ω-6ω Εις τον ανωτέρω Κλάδον συγχωνεύεται και ο μέχρι τούδε υφιστάμενος Κλάδος ΑΤ4-Διδασκάλων Σωματικής Αγωγής και εντάσσονται οι υπηρετούντες με τον βαθμόν ον φέρουν. 3.Αι θέσεις παρασκευαστών παρά τη Σχολή Ικάρων ορίζονται:   Κλάδος ΑΡ5 Παρασκευαστών Επιστημονικών     Εργαστηρίων. 11 θέσεις επί βαθμοίς 9ω-2ω, εξ ων: Μία θέσις επί βαθμοίς 3ω-2ω 2 θέσεις     «     «          5ω-4ω 8 θέσεις     «     «          9ω-6ω. Το άρθρ. 2 αντικαταστάθηκε ως άνω από το άρθρ. 2 Π.Δ. 769/1981 (ΦΕΚ Α΄ 200), (κατωτ. αριθ. 10) Γενικά Προσόντα. Άρθρ.3.-1.Οι υποψήφιοι Τακτικοί Καθηγηταί, ως και το λοιπόν Πολιτικόν Διδακτικόν Προσωπικόν, δέον όπως: α)Κέκτηνται την Ελληνικήν Ιθαγένειαν. β)Ασκώσι τα πολιτικά δικαιώματά των. γ)Ώσιν υγιών κοινωνικών φρονημάτων. δ)Έχωσιν υγείαν επιτρέπουσαν την ενάσκησιν των καθηκόντων των. ε)Μη έχωσι καταδικασθή η παραπεμφθή εις δίκην και μη διώκωνται επί κακουργήματι η πλημμελήματι επί τινι των εν άρθρ. 10 του παρόντος αναφερομένων εγκλημάτων. 2.Ανώτατον όριον ηλικίας εισόδου εις την Υπηρεσίαν, ορίζεται δια μεν τας έδρας των τακτικών Καθηγητών το 55ον, δια δε τας θέσεις του λοιπού Πολιτικού Προσωπικού το 50όν έτος.   Ειδικά προσόντα διορισμού-Πλήρωσις  εδρών και θέσεων. Άρθρ.4.-1.Αι έδραι των Τακτικών Καθηγητών και αι θέσεις των Υφηγητών, Επιμελητών, Καθηγητών και (Διδασκάλων) Παρασκευαστών, πληρούνται εξ ιδιωτών ή αξιωματικών εν ενεργεία και αποστράτων αξιωματικών, ως κάτωθι: Η μέσα σε ( ) λέξη, αντικαταστάθηκε από την: Παρασκευαστών από το άρθρ. 3 Π.Δ. 769/ 1981 (ΦΕΚ Α΄ 200), (κατωτ. αριθ. 10). 2.Τακτικός Καθηγητής η Υφηγητής, διορίζεται ο κεκτημένος διδακτορικόν δίπλωμα της οικείας Σχολής Πανεπιστημίου ή Πολυτεχνείου της ημεδαπής ή άλλης Ανωτάτης Σχολής της αλλοδαπής, ισοτίμου προς ταύτας, επί πλέον δε έχων συγγράψει πρωτότυπον εργασίαν προάγουσαν την επιστήμην του, κατά προτίμησιν δε ο έχων και διδακτικήν προϋπηρεσίαν εν τη Σχολή Ικάρων.  «3.Επιμεληταί εν τω εισαγωγικώ βαθμώ 6ω διορίζονται οι κεκτημένοι πτυχίον του μαθήματος της οικείας Σχολής Πανεπιστημίου ή Πολυτεχνείου ή άλλου ανεγνωρισμένου ομοταγούς Πανεπιστημίου ή Ανωτάτης Σχολής της ημεδαπής ή αλλοδαπής, έχοντες τριετή διδακτικήν υπηρεσίαν, κατά προτίμησιν δε οι έχοντες ευδόκιμον προϋπηρεσίαν εν τη Σχολή Ικάρων. Οι κεκτημένοι επί πλέον των ανωτέρω διδακτορικού διπλώματος διορίζονται με 5ον εισαγωγικόν βαθμόν». Η παρ. 3 τροποποιήθηκε ως άνω από την παρ. Ι άρθρ. 4 Π.Δ. 769/1981 (ΦΕΚ Α΄ 200), (κατωτ. αριθ. 10). 4.Καθηγητής, διορίζεται ο κεκτημένος πτυχίον του μαθήματος της οικείας Σχολής του Πανεπιστημίου ή άλλου ανεγνωρισμένου ομοταγούς Πανεπιστημίου ή Ανωτάτης Σχολής της ημεδαπής ή αλλοδαπής. 5.Καθηγητής Φυσικής Αγωγής, διορίζεται ο κεκτημένος πτυχίον Ακαδημίας Σωματικής Αγωγής. «6.Παρασκευαστής διορίζεται ο κεκτημένος Πτυχίον αντιστοίχου Τμήματος Ανωτέρας Δημοσίας Σχολής ή ισοτίμου ανεγνωρισμένης Σχολής της ημεδαπής ή αλλοδαπής». Η παρ. 6 αντικαταστάθηκε ως άνω από την παρ. 2 άρθρ. 4 Π.Δ. 769/1981 (ΦΕΚ Α΄ 200), (κατωτ. αριθ. 10). 7.Οι αξιωματικοί, διοριζόμενοι δια την διδασκαλίαν μαθημάτων, ων το αντικείμενον είναι η τακτική και στρατηγική χρησιμοποιήσεως των υπό των Δυνάμεων Αεροδιαστήματος διατιθεμένων οπλικών συστημάτων, δέον όπως κέκτηνται πτυχίον Σχολής Πολέμου Αεροπορίας. 8.Το Μόνιμον Πολιτικόν Διδακτικόν Προσωπικόν, εν περιπτώσει μεταφοράς της Σ.Ι. υποχρεούται να ακολουθήση ταύτην εις την νέαν θέσιν της.             (Αντί για τη σελ. 294,21(β) Σελ. 294,21(γ) Τεύχος Θ123-Σελ. 81 38.Γ.β.4 Σχολή Ικάρων   340 Εκλογή και Διορισμός Άρθρ.5.-«1.Η εκλογή των Τακτικών Καθηγητών και Υφηγητών ενεργείται μερίμνη της Διευθύνσεως Πολιτικού Προσωπικού του Γενικού Επιτελείου Αεροπορίας (Β5/ΓΕΑ) και κατόπιν επιλογής υπό Συμβουλίου αποτελουμένου εκ των: α.Αρχηγού Γενικού Επιτελείου Αεροπορίας, ως Προέδρου β. «Υπαρχηγού Γενικού Επιτελείου Αεροπορίας». Η περιπτ. β αντικαταστάθηκε ως άνω από την παρ. Ι άρθρ. 9 Π.Δ. 98/30 Απρ.-6 Μαΐου 1987 (ΦΕΚ Α΄ 60). γ.Διοικητού της Σχολής Ικάρων. δ.Ενός εκ των Τακτικών Καθηγητών της Στρατιωτικής Σχολής Ευελπίδων (ΣΣΕ) ή Σχολής Ναυτικών Δοκίμων (ΣΝΔ) ομοίου ή παρεμφερούς μαθήματος και  ε.Ενός εκ των Τακτικών Καθηγητών της Σχολής Ικάρων ομοίου ή παρεμφερούς μαθήματος, ο οποίος εκτελεί και χρέη Εισηγητού, ως μελών. 2.Των συνεδριάσεων του Συμβουλίου μετέχει ως Γραμματεύς άνευ ψήφου, τηρών τα πρακτικά αυτού, Ανώτατος ή Ανώτερος Αξιωματικός. 3.Εις περίπτωσιν κατά την οποίαν δεν υφίσταται δυνατότης ορισμού των εν παρ. Ιδ και Ιε του παρόντος άρθρου Καθηγητών, λόγω ελλείψεως ομοίας ή παρεμφερούς έδρας, ορίζονται 2 Καθηγηταί, εκ των αρχαιοτέρων των Σχολών των Πανεπιστημίων Αθηνών, Θεσσαλονίκης, Μετσοβίου Πολυτεχνείου ή ετέρων Ανωτάτων Εκπαιδευτικών Ιδρυμάτων της Χώρας, κατεχόντων οργανικώς ή κατ΄ ανάθεσιν διδασκαλίας έδραν, ομοίαν ή ελλείψει τοιαύτης, αντίστοιχον κατά περιεχόμενον προς την υπό πλήρωσιν θέσιν. Ελλείψει δε και αντιστοίχου τοιαύτης την κατά την ητιολογημένην κρίσιν του Πρυτάνεως Ανωτάτου Εκπαιδευτικού Ιδρύματος (ΑΕΙ) τοιαύτην. 4.Τα μέλη του ως άνω Συμβουλίου και ο Γραμματεύς ορίζονται δι΄ αποφάσεως του Υπουργού Εθνικής Αμύνης, μετά σύμφωνον γνώμην του αρμοδίου Υπουργού δια τα μέλη τα προερχόμενα εξ΄ Ανωτάτων Εκπαιδευτικών Ιδρυμάτων (ΑΕΙ) της Χώρας. 5. «Η εκλογή επιμελητών, καθηγητών ξένων γλωσσών και φυσικής αγωγής, ενεργείται μετά από πρόταση του εκπαιδευτικού συμβουλίου της Σχολής Ικάρων και γνώμη της Διοίκησης της Σχολής Ικάρων (ΣΙ) από Συμβούλιο που αποτελείται από τους: α)Διευθυντή Β΄ Κλάδου Γενικού Επιτελείου Αεροπορίας. β)Διευθυντή Α΄ Κλάδου Γενικού Επιτελείου Αεροπορίας. γ)Διοικητή Σχολής Ικάρων. δ)Διευθυντή Διεύθυνσης Πολιτικού Προσωπικού Γενικού Επιτελείου Αεροπορίας. ε)Ένα Σμήναρχο του Γενικού Επιτελείου Αεροπορίας. Χρέη εισηγητή εκτελεί ο Διοικητής της Σχολής Ικάρων, ενώ προέδρου ο αρχαιότερος. Στις συνεδριάσεις του Συμβουλίου μετέχει ως γραμματέας για την τήρηση πρακτικών, χωρίς όμως δικαίωμα ψήφου, ανώτερος αξιωματικός οριζόμενος από το Γενικό Επιτελείο Αεροπορίας. Σε περίπτωση που ο Διοικητής της     Σελ. 294,22(γ) Τεύχος Θ123-Σελ. 82 Σχολής Ικάρων είναι πρόεδρος, λόγω αρχαιότητας, τότε εισηγητής ορίζεται ο Διευθυντής Β΄ Κλάδου Γενικού Επιτελείου Αεροπορίας». Η παρ. 5 αντικαταστάθηκε και πάλι ως άνω από την παρ. 2 άρθρ. 9 Π.Δ. 98/30 Απρ. –6 Μαΐου 1987 (ΦΕΚ Α΄ 60). 6.Τα ανωτέρω Συμβούλια, ευρίσκονται εν απαρτία παρόντων απάντων των μελών των, αι δε αποφάσεις τούτων, λαμβάνονται κατά πλειοψηφίαν, τυγχάνουσιν υποχρεωτικαί δια τον Υπουργόν, όστις και προκαλεί τα σχετικά Π.Δ/τα ή υπουργικάς αποφάσεις διορισμού. 7.Οι Τακτικοί Καθηγηταί διορίζονται δια Π.Δ/τος προκαλουμένου υπό του Υπουργού Εθνικής Αμύνης. Οι Υφηγηταί, Επιμεληταί, Καθηγηταί Ξένων Γλωσσών, Καθηγηταί Φυσικής Αγωγής και Παρασκευασταί διορίζονται δι΄ αποφάσεως του Υπουργού Εθνικής Αμύνης δημοσιευομένης δια της Εφημερίδος της Κυβερνήσεως. Το επί συμβάσει διδακτικόν πολιτικόν προσωπικόν (μηνιαίας ή ωριαίας αποζημιώσεως) προσλαμβάνεται δι΄ αποφάσεως του Υπουργού Εθνικής Αμύνης μη δημοσιευομένης δια της Εφημερίδος της Κυβερνήσεως. 8. «Οι εν ενεργεία αξιωματικοί της Πολεμικής Αεροπορίας και των άλλων Κλάδων Ενόπλων Δυνάμεων, ορίζονται για διδασκαλία οιουδήποτε μαθήματος με απόφαση του Υπουργού Εθνικής Άμυνας μετά από πρόταση της Σχολής Ικάρων, που υποβάλλεται μέσω του Γενικού Επιτελείου Αεροπορίας». Η παρ. 8 αντικαταστάθηκε ως άνω από την παρ. 3 άρθρ. 9 Π.Δ. 98/30 Απρ. –6 Μαΐου 1987 (ΦΕΚ Α΄ 60). 9.Αξιωματικοί εν αποστρατεία ή ιδιώται, επιθυμούντες να διορισθώσιν ως Τακτικοί Καθηγηταί, Υφηγηταί, Επιμεληταί, Καθηγηταί Ξένων Γλωσσών και Φυσικής Αγωγής δέον να υποβάλωσιν εντός μηνός από της δια του Τύπου δημοσιεύσεως σχετικής προκηρύξεως της Σχολής αίτησιν, εις ην να επισυνάπτωνται οι τίτλοι σπουδών ως και τα λοιπά δια της προκηρύξεως οριζόμενα δικαιολογητικά. 10.Οι Παρασκευασταί προσλαμβάνονται κατά τας διατάξεις του Υπαλληλικού Κώδικος. 11.Οι διοριζόμενοι εις μονίμους θέσεις διδακτικού προσωπικού, δίδουσι τον νενομισμένον όρκον ενώπιον του Διοικητού της Σχολής Ικάρων, συντασσομένου Πρακτικού ορκωμοσίας, μεθ΄ ο αναλαμβάνουσι τα καθήκοντά των. Οι μη προσερχόμενοι εις την ορκωμοσίαν εντός μηνός από κοινοποιήσεως εις τούτους του διορισμού των, ινα δώσωσι το νενομισμένον όρκον θεωρούνται ως μη αποδεχθέντες τον διορισμόν». Το άρθρ. 5, που είχε αντικατασταθεί και διαμορφωθεί από το άρθρ. 1 Π.Δ. 929/1976, αντικαταστάθηκε και πάλι ως άνω από το άρθρ. 5 Π.Δ. 769/1981 (ΦΕΚ Α΄ 200), (κατωτ. αριθ. 10).            Σχολή Ικάρων 38.Γ.β.4   341 Προαγωγαί Άρθρ.6.-«Οι Υφηγηταί, οι Επιμεληταί, οι Καθηγηταί Ξένων Γλωσσών, οι Καθηγηταί Φυσικής Αγωγής και οι Παρασκευασταί προάγονται συμφώνως προς τας εκάστοτε ισχύουσας διατάξεις του Υπαλληλικού Κώδικος μετά σύμφωνον γνώμην του Εκπαιδευτικού Συμβουλίου και της Διοικήσεως της Σχολής Ικάρων». Το άρθρ. 6 αντικαταστάθηκε ως άνω από το άρθρ. 6 Π.Δ. 769/1981 (ΦΕΚ Α΄ 200), (κατωτ. αριθ. 10). Υποχρεώσεις-Καθήκοντα Διδακτικού  Προσωπικού Άρθρ.7.-1.Τα καθήκοντα των τακτικών Καθηγητών, Υφηγητών, Επιμελητών, Καθηγητών Ξένων Γλωσσών-Φυσικής Αγωγής, Διδασκάλων, εν ενεργεία και εν αποστρατεία αξιωματικών καθορίζονται ως κάτωθι: α)Οι εν ενεργεία ή αποστρατεία αξιωματικοί, δύνανται να διδάξωσι παν μάθημα, εφ΄ όσον έχωσι τα σχετικά προς τούτο προσόντα και την απαιτουμένην εμπειρίαν. β)Οι τακτικοί Καθηγηταί, διδάσκουσι το μάθημα της έδρας των, είναι υπεύθυνοι δια την οργάνωσιν και λειτουργίαν των οικείων εργαστηρίων, εφ΄ όσον προβλέπωνται ή τυγχάνουν απαραίτητα τοιαύτα εργαστήρια, προς πληρεστέραν κατανόησιν των διδασκομένων μαθημάτων και συμμετέχουν ως μέλη του Εκπαιδευτικού Συμβουλίου της Σχολής, οσάκις απαιτείται. γ)Οι Υφηγηταί, αναπληρούσι τον αρμόδιον τακτικόν Καθηγητήν. δ)Οι Επιμεληταί, βοηθούσι τον αρμόδιον τακτικόν Καθηγητήν εν παντί και επιμελούνται της εκτελέσεως φροντιστηρίων και ασκήσεων. ε)Οι Καθηγηταί, διδάσκουσι τα αντίστοιχα μαθήματά των ή συγγενή τοιαύτα. ζ)Οι διδάσκαλοι, διδάσκουσι και εκπαιδεύουσιν εις το σύνολον τάξεως ή κατά τμήματα τα αντίστοιχα μαθήματά των ή συγγενή τοιαύτα. 2.Πάντες οι αποτελούντες το διδακτικόν εν γένει προσωπικόν, οφείλουσι να καταβάλλωσι πάσαν προσπάθειαν δια την προαγωγήν της εκπαιδεύσεως, εισηγούμενοι αρμοδίως την λήψιν των προς τούτο απαιτουμένων μέτρων και παρέχοντες την συνδρομήν των εις την Διοίκησιν της Σχολής, προς ανύψωσιν του εκπαιδευτικού έργου ταύτης.     3.Οφείλουσι να συμμορφούνται επακριβώς προς τας οικείας διατάξεις του ισχύοντος Οργανισμού της Σχολής Ικάρων. 4.Υποχρεούνται να διδάσκωσιν επί τη βάσει εκπαιδευτικών κειμένων, ειδικώς συνταχθέντων δια την Σχολήν και εγκριθέντων υπ΄ αυτής, καθοριζομένων δε δια Διαταγής της Διοικήσεως ταύτης. 5.Μεριμνούν δια την αναθεώρησιν και προσαρμογήν των εκπαιδευτικών βοηθημάτων προς τας σημειουμένας εξελίξεις της επιστήμης και της εκπαιδεύσεως εν γένει, βάσει διαταγών της Σχολής. 6.Δια πάσαν αντικατάστασιν, συμπλήρωσιν ή τροποποίησιν εγκεκριμένου εκπαιδευτικού κειμένου, υπό τινος του εν άρθρ. 1 του παρόντος διαλαμβανομένου διδακτικού προσωπικού, οφείλει ο προτείνων ταύτην να υποβάλη εις την Διοίκησιν της Σχολής πλήρες νέον κείμενον, μετ΄ εκθέσεως δικαιολογούσης την πρότασίν του. 7.Εφ΄ όσον δεν υφίσταται δια την διδασκαλίαν μαθήματός τινος κατάλληλον εκπαιδευτικόν κείμενον, ο εντεταλμένος την διδαχήν τούτου υποχρεούται να καταρτίση και να υποβάλη εις την διοίκησιν της Σχολής, εντός του πρώτου εκπαιδευτικού έτους, αφ΄ ης προσλαμβάνεται, πλήρες κείμενον διδασκαλίας του μαθήματος τούτου.                            (Μετά τη σελ. 294,22(β) Σελ. 294,221 Τεύχος Ε32-Σελ. 65 38.Γ.β.4 Σχολή Ικάρων   342 Σχολή Ικάρων 38.Γ.β.4   343 8.Οφείλουσι να προσέρχωνται ανελλιπώς και εγκαίρως δια τας παραδόσεις των μαθημάτων, συμφώνως προς τον προγραμματισμόν της Σχολής, να παρακολουθώσι συστηματικώς την πρόοδον των μαθητών και να εξετάζωσιν αυτούς τακτικώς, ώστε να είναι εις θέσιν να παρέχωσιν εις τον Διοικητήν της Σχολής ακριβείς πληροφορίας περί της αποδόσεως τούτων. 9.Το μόνιμον και επί συμβάσει, επί μηνιαία αποζημιώσει, διδακτικόν προσωπικόν, ακολουθεί υποχρεωτικώς τας ώρας του προγράμματος της Σ.Ι., ως εκάστοτε καθορίζονται δια Διαταγής του Υπουργού Εθνικής Αμύνης (ΑΑ). 10.Κατά την διδασκαλίαν, οφείλουσι να χρησιμοποιώσι την επίσημον γλώσσαν του Κράτους και να επωφελώνται πάσης ευκαιρίας δια την εξύψωσιν του εθνικού και ηθικού φρονήματος των μαθητών. 11.Εις περίπτωσιν απροόπτου κωλύματος, εμποδίζοντος την προσέλευσίν των εις την Σχολήν δια την εκτέλεσιν του μαθήματός των ή προκαλούντος καθυστέρησιν προσελεύσεως, οφείλουσι να ειδοποιώσι περί τούτου εγκαίρως την Σχολήν. Αι ούτω παραλειφθείσαι ώραι διδασκαλίας, δέον κατά το δυνατόν να αναπληρωθώσι καθ΄ ημέρας ορισθησομένας υπό της Σχολής. 12.Το επί ωριαία αποζημιώσει διδακτικόν προσωπικόν, δεν λαμβάνει εν περιπτώσει απουσίας εκ της εκτελέσεως των καθηκόντων του δι΄ οιονδήποτε λόγον, την προβλεπομένην αποζημίωσιν. 13.Εις το μόνιμον πολιτικόν διδακτικόν προσωπικόν της Σχολής, απαγορεύεται: α)Η άσκησις παντός ετέρου έργου, ασυμβιβάστου κατά την κειμένην Νομοθεσίαν και απάδοντος εν γένει εις την αξιοπρέπειαν της θέσεώς του εν τη Σχολή. β)Η εκτέλεσις φροντιστηριακών μαθημάτων, δια προπαρασκευήν υποψηφίων εισαγωγικών εξετάσεων Στρατιωτικών Σχολών και των Ανωτάτων Σχολών του Κράτους. γ)Η διδασκαλία εις ετέρας Στρατιωτικάς Σχολάς και Εκπαιδευτικά Ιδρύματα του Κράτους, άνευ σχετικής αδείας του Α.Α. 14.Τα ειδικώτερα καθήκοντα του διδακτικού εν γένει προσωπικού, καθορίζονται υπό των διατάξεων του Οργανισμού της Σχολής Ικάρων και των εκδιδομένων Μονίμων Διαταγών, παν δε πειθαρχικόν παράπτωμα τιμωρείται, αναλόγως της βαρύτητος αυτού, κατά τα εν άρθρ. 10 διαλαμβανόμενα. Ώραι Διδασκαλίας Άρθρ.8.-Η κατανομή των ωρών διδασκαλίας εις το διδακτικόν προσωπικόν εν γένει, ενεργείται μερίμνη της Σ.Ι., βάσει της διδακτέας ύλης και των εκπαιδευτικών αναγκών της Σχολής. Άδειαι απουσίας. Άρθρ.9.-Εις τους τακτικούς καθηγητάς και το εκ πολιτικών υπαλλήλων μόνιμον διδακτικόν προσωπικόν, ο Διοικητής της Σχολής χορηγεί τας προβλεπομένας αδείας υπό των οικείων Νόμων, ως εκάστοτε ισχύουν.    Ποιναί Άρθρ.10.-1.Τα καθήκοντα του διδακτικού προσωπικού, καθορίζονται εν άρθρ. 7 του παρόντος Β.Δ/τος, πάσα δε παράβασις αυτών, αποτελεί πειθαρχικόν παράπτωμα. 2.Τα πειθαρχικά παραπτώματα του διδακτικού προσωπικού, πλην των εν ενεργεία αξιωματικών, τιμωρούνται δια των ποινών των προβλεπομένων υπό του εν ισχύϊ Υπαλληλικού Κώδικος. 3.Η ποινή της απολύσεως, επιβάλλεται δια τα κάτωθι παραπτώματα: α)Δι΄ έλλειψιν πίστεως και αφοσιώσεως προς την Πατρίδα και τα Εθνικά Ιδεώδη. β)Δι΄ αδικαιολόγητον αποχήν από της εκτελέσεως των καθηκόντων, συνεχώς ή διακεκομμένως, επιφέρουσαν ανωμαλίαν ή καθυστέρησιν  εις την εκπαίδευσιν των Ικάρων ή εις τας εισαγωγικάς εξετάσεις. γ)Δια παραπτώματα δι΄ α επεβλήθη δις εντός του αυτού εκπαιδευτικού έτους ή τετράκις εν συνόλω η ποινή του προστίμου. δ)Δια συρροήν παραπτωμάτων, δι΄ α κρίνονται ανεπαρκείς ή ατελέσφοροι αι ηπιώτεραι πειθαρχικαί ποιναί. ε)Δια παν έτερον βαρύ περί την υπηρεσίαν παράπτωμα. ζ)Δια συμπεριφοράν απάδουσαν προς την αξιοπρέπειαν του διδακτικού προσωπικού της Σ.Ι. 4.Δια τα λοιπά πειθαρχικά παραπτώματα, επιβάλλεται υπό του Διοικητού της Σ.Ι. η ποινή της εγγράφου επιπλήξεως ή του προστίμου, αναλόγως της σοβαρότητος αυτών. Το πρόστιμον δεν δύναται να υπερβή το ύψος των μηνιαίων αποδοχών του υπαιτίου. 5.Ουδεμία ποινή επιβάλλεται άνευ προηγουμένης κλήσεως προς έγγραφον απολογίαν του εγκαλουμένου. 6.Το διδακτικόν προσωπικόν της Σχολής, πλην των εν ενεργεία αξιωματικών, απολύεται, εκτός των εν τω παρόντι άρθρω, παρ. 3, περιπτώσεων και δια τας κάτωθι αιτίας: α)Δια στέρησιν της Ελληνικής Ιθαγενείας ή των Πολιτικών Δικαιωμάτων. β)Δια καταδίκην εις εγκληματικήν ποινήν, εφ΄ οιωδήποτε εγκλήματι ή φυλάκισιν, επί κλοπή, υπεξαιρέσει, απάτη, εκβιάσει, πλαστογραφία, δωροδοκία, απιστία περί την υπηρεσίαν, παραβιάσει καθήκοντος, συκοφαντική δυσφημήσει, ψευδορκία, ψευδή καταμηνύσει, εγκλήματι κατά των ηθών, ανυποταξία, λιποταξία ή επί παραβάσει των Νόμων περί μέτρων ασφαλείας του Κράτους, του Πολιτεύματος, του Κοινωνικού Καθεστώτος και Προστασίας των ελευθεριών των πολιτών.           (Αντί για τη σελ. 294,23(α) Σελ. 294,23(β) Τεύχος Θ123-Σελ. 83 38.Γ.β.4 Σχολή Ικάρων   344 γ)Δια σωματικήν ή πνευματικήν ανικανότητα, ως τα όρια τούτων καθορίζονται υπό των κειμένων περί των Δημοσίων Υπαλλήλων διατάξεων. δ)Δι΄ επαγγελματικήν ανεπάρκειαν ή ελλιπή απόδοσιν. ε)Δια τα εν παρ. 12 (α-β-γ) του άρθρ. 7 του παρόντος καθοριζόμενα ασυμβίβαστα. ζ)Δια λήξιν της θητείας, εφ΄ όσον δεν ήθελεν ανανεωθή. η)Δια την κατά τας κειμένας διατάξεις συμπλήρωσιν 35ετούς υπηρεσίας ή του ορίου ηλικίας. 7.Η απόλυσις επέρχεται: α)Εις τας περιπτ. α, β και ζ της προηγουμένης παραγράφου αυτοδικαίως, άμα τη δημοσιεύσει της σχετικής Διοικητικής Πράξεως, «περί απωλείας της ιθαγενείας», ή αφ΄ ης καταστή αμετάκλητος η καταδικαστική απόφασις εξ ης επέρχεται η στέρησις των Πολιτικών Δικαιωμάτων ή άμα λήξει της θητείας. β)Εις την περιπτ. γ΄ της αυτής ως άνω παραγράφου, μετ΄ απόφασιν της Ανωτάτης Υγειονομικής Επιτροπής Αεροπορίας. γ)Εις τας εν παρ. 3 περιπτ. α, β, γ, δ, ε και παρ. 6 περιπτ. δ και ε. «(1)Προκειμένου μεν περί τακτικών Καθηγητών και Υφηγητών, ως και του επί 1ω βαθμώ Διδακτικού Προσωπικού, μετ΄ απόφασιν Ειδικού Συμβουλίου αποτελουμένου εκ των: α) «του Υπαρχηγού του Γενικού Επιτελείου Αεροπορίας με αναπληρωτή τον Διευθυντή Β΄ Κλάδου του Γενικού Επιτελείου Αεροπορίας». Η περιπτ. α΄ αντικαταστάθηκε ως άνω από το άρθρ. 10 Π.Δ. 98/30 Απρ. –6 Μαΐου 1987 (ΦΕΚ Α΄ 60). (β)Προέδρων ή ανά ενός των Αντιπροέδρων του Αρείου Πάγου, του Ελεγκτικού Συνεδρίου και του Νομικού Συμβουλίου του Κράτους. (γ)Πρυτάνεως ή Αντιπρυτάνεως του Πανεπιστημίου Αθηνών ή ετέρου Ανωτάτου Εκπαιδευτικού Ιδρύματος της ημεδαπής. Του Συμβουλίου προεδρεύει ο Πρόεδρος ή Αντιπρόεδρος του Αρείου Πάγου. (2)Προκειμένου δε περί του λοιπού διδακτικού προσωπικού, μετ΄ απόφασιν Συμβουλίου αποτελουμένου εκ των κάτωθι:    Σελ. 294,24(β) Τεύχος Θ123-Σελ. 84 (α)Διοικητού 31ης Διοικήσεως Αεροπορικής Εκπαιδεύσεως (31 ΔΑΕ), αναπληρουμένου υπό του Επιτελάρχου της 31ης Διοικήσεως Αεροπορικής Εκπαιδεύσεως (31 ΔΑΕ). (β)Ενός Αρεοπαγίτου. (γ)Ενός Συμβούλου του Ελεγκτικού Συνεδρίου. (δ)Ενός Συμβούλου του Νομικού Συμβουλίου του Κράτους. (ε)Ενός τακτικού Καθηγητού της Νομικής Σχολής του Πανεπιστημίου Αθηνών. Του Συμβουλίου προεδρεύει ο εκ του Αρείου Πάγου ορισθησόμενος Αρεοπαγίτης. Τα μέλη των  ως άνω ειδικών Συμβουλίων, μετ΄ ισαρίθμων αναπληρωματικών, ορίζονται δι΄ αποφάσεως του Υπουργού Εθνικής Αμύνης, μετά σύμφωνον γνώμην των αρμοδίων Υπουργών. Εις την περιπτ. η΄ της προηγουμένης παραγράφου ουχί την 31ην Δεκεμβρίου του έτους, κατά το οποίον συμπληρούται το όριον ηλικίας αλλά άμα τη λήξει του Εκπαιδευτικού Έτους. Ομοίως και οι κατά την διάρκειαν του Εκπαιδευτικού έτους συμπληρούντες την κατά τας κειμένας διατάξεις (Ν.22/75) 35ετή υπηρεσίαν διατηρούνται εν υπηρεσία μέχρι λήξεως αυτού». Τα εδάφ. (1) και (2) ετροποποιήθησαν και συνεπληρώθησαν ως άνω δια του άρθρ. 2 του Π.Δ. 929 της 15/18 Δεκ. 1976 (ΦΕΚ Α΄ 340). 8.Η απόλυσις του τακτικού διδακτικού πολιτικού προσωπικού, ενεργείται μέχρι μεν και του 6ου βαθμού δι΄ αποφάσεως του Υπουργού Εθνικής Αμύνης, δημοσιευομένης δια της Εφημερίδος της Κυβερνήσεως, από δε του 5ου βαθμού και άνω δια Β.Δ/τος προκαλουμένου υπό του αυτού Υπουργού. 9.Η ενώπιον του Εκπαιδευτικού Συμβουλίου ή του Συμβουλίου Απολύσεως (απαρτιζομένου ως εν άρθρ. 5, παρ. 1, του παρόντος), τακτικών Καθηγητών διαδικασία και λοιπαί διατυπώσεις, είναι αι προβλεπόμεναι υπό του Κώδικος Δημοσίων Υπαλλήλων διατάξεις «Πειθαρχικαί Διαδικασίαι».            Σχολή Ικάρων 38.Γ.β.4   345 Μεταβατικαί Διατάξεις. Άρθρ.11.-1.Κατά την πρώτην εφαρμογήν του παρόντος, η εκλογή του διδακτικού προσωπικού δια την πλήρωσιν των εν άρθρ. 2 εδρών και λοιπών θέσεων, ενεργηθήσεται υπό του κατά την παρ. 1. του άρθρ. 5 προβλεπομένου Συμβουλίου, κατόπιν εισηγήσεως της Σχολής Ικάρων και προτάσεως της Διοικήσεως Εκπαιδεύσεως, εκ του κατά την δημοσίευσιν του παρόντος υπηρετούντος τουλάχιστον επί τριετίαν συνεχή ή μη πάσης φύσεως διδακτικού προσωπικού εις τας Σχολάς Αεροπορίας. 2.Δια τους εκ τούτων επιλεγησομένους ως τακτικούς Καθηγητάς και Υφηγητάς, εφ΄ όσον δεν κέκτηνται διδακτορικόν δίπλωμα, απαιτείται οπωσδήποτε πτυχίον οικείας Σχολής του Πανεπιστημίου ή Πολυτεχνείου ή άλλης ισοτίμου Ανωτάτης Σχολής ημεδαπής ή αλλοδαπής και 4ετής τουλάχιστον ευδόκιμος προϋπηρεσία παρά ταις Σχολαίς Αεροπορίας. 3.Ωσαύτως δια τους εκ τούτων επιλεγησομένους ως Καθηγητάς Αγγλικής Γλώσσης, εφ΄ όσον δεν κέκτηνται των κατά την παρ. 4 του άρθρ. 4 καθοριζομένων προσόντων απαιτείται πτυχίον Αγγλικής Γλώσσης, των Πανεπιστημίων Καΐμπριτζ, Μίτσιγκαν, Οξφόρδης ή άλλου ισοτίμου τίτλου σπουδών και πιστοποιητικόν επαρκείας του Υπουργείου Παιδείας, Βιομηχανίας ή ετέρου τοιούτου, χορηγηθέντος προ του έτους 1961, ως και τετραετής ευδόκιμος προϋπηρεσία παρά ταις Σχολαίς Αεροπορίας. 4.Οι επιλεγησόμενοι προς πλήρωσιν κενών θέσεων Υφηγητών, Επιμελητών, Καθηγητών και Διδασκάλων, εντάσσονται εις βαθμόν ανάλογον του χρόνου προϋπηρεσίας των, υφ΄ οιανδήποτε μορφήν και σχέσιν παρά τω Δημοσίω ή Ν.Π.Δ.Δ. 5.Δια το ως ανωτέρω, εν παρ. 1 και 2, επιλεγησόμενον διδακτικόν προσωπικόν, δεν έχει εφαρμογήν η παρ. 2 του άρθρ. 3 «περί ορίου ηλικίας». 6.Αι εναπομένουσαι κεναί έδραι και λοιπαί θέσεις διδακτικού προσωπικού της Σ.Ι., πληρωθήσονται δια προκηρύξεως κατά τας διατάξεις των άρθρ. 3, 4 και 5 του παρόντος. 7.Οι εκ των υπηρετούντων κατά την δημοσίευσιν του παρόντος μόνιμοι Καθηγηταί και Διδάσκαλοι, εφ΄ όσον δεν ήθελον επιλεγή κατά τα ανωτέρω, διατηρούνται εν τη Υπηρεσία με τον αυτόν ον κέκτηνται βαθμόν, τίτλον και αποδοχάς, δυνάμενοι να εξελιχθώσι κατά τα νυν ισχύοντα, διατηρουμένων ως προσωρινών των ας κατέχουν θέσεων. 8.Ο επί 1ω βαθμώ χρόνος υπηρεσίας των κατά τας διατάξεις του παρόντος διοριζομένων εις θέσιν τακτικού Καθηγητού, λογίζεται ως διανυθείς (δια πάσαν περίπτωσιν, πλην αναδρομικών αποδοχών) εις την θέσιν ταύτην, αφ΄ ης η Σχολή Ικάρων κατέστη Ανώτατον Εκπαιδευτικόν Ίδρυμα του Κράτους, ισότιμον προς τα λοιπά εν αυτώ λειτουργούντα.   Τελικαί Διατάξεις Άρθρ.12.-1.Ο Κανονισμός Εσωτερικής Λειτουργίας της Σ.Ι., ορίζων τα της Τάξεως και Πειθαρχίας, τα της διεξαγωγής της εν γένει Εσωτερικής Υπηρεσίας εν τη Σχολή, ως και πάσαν ετέραν αναγκαίαν λεπτομέρειαν, μη δυνάμενος να περιέχη ουσιαστικάς διατάξεις, θέλει τεθή εν ισχύϊ δι΄ αποφάσεως του Υπουργού Εθνικής Αμύνης, εκδιδομένης συμφώνως ταις διατάξεσι του Ν.Δ. 58/1968 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων». 2.Το άρθρ. 2, στοιχ. V (Καθηγηταί Σχολών Αεροπορίας) του Β.Δ. της 29/29.12.53 «περί εφαρμογής του άρθρ. 1 του Ν.Δ. 2500/1953 επί του προσωπικού των Υπηρεσιών του Υπουργείου Εθνικής Αμύνης (ΦΕΚ Α΄ 356), καταργείται. 3.Το άρθρ. 4 του Β.Δ. υπ΄ αριθ. 549 της 26.8/3.9.62 «περί συστάσεως τακτικών θέσεων πολιτικού Προσωπικού παρά ταις Υπηρεσίαις αρμοδιότητος Υπουργείου Εθνικής Αμύνης (ΑΑ και ΕΝΥ), (ΦΕΚ Α΄ 136), καταργείται μόνον ως προς τας θέσεις της Σχολής Ικάρων. 4.Πάσα γενική ή ειδική διάταξις, αντικειμένη εις τας διατάξεις του παρόντος ή ρυθμίζουσα θέματα διεπόμενα υπ΄ αυτού, καταργείται. 5.Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος.